പെണ്കുട്ടിയെ പീഡിപ്പിച്ച ശേഷം മതം മാറാന് നിര്ബന്ധിച്ച കേസ്: അന്വേഷണം അട്ടിമറിക്കാനുളള ശ്രമം നടക്കുന്നെന്ന് ബി.ഡി.ജെ.എസ്. കുട്ടനാട്: പെണ്കുട്ടിയെ പീഡിപ്പിച്ച ശേഷം മതം മാറാന് നിര്ബന്ധിച്ച് പെണ്കുട്ടിയുടെ ചിത്രങ്ങള് മൊബൈലില് പകര്ത്തി ഭീഷണിപ്പെടുത്തിയ സംഭവത്തില് ഇരയ്ക്ക് ശക്തമായ പിന്തുണയുമായി ബി.ഡി.ജെ.എസ്. രംഗത്തെത്തി. സംസ്ഥാന വൈസ് പ്രസിഡന്റ് തമ്ബി മേട്ടുതറയും സംസ്ഥാന സെക്രട്ടറി സന്തോഷ് ശാന്തിയും ജില്ലാ ജനറല് സെക്രട്ടറി എ.ജി. സുഭാഷും കുട്ടനാട് നിയോജക മണ്ഡലം പ്രസിഡന്റ് ബിജു ചമ്ബക്കുളവുമാണ് പെണ്കുട്ടിയുടെ വീട്ടിലെത്തി രക്ഷാകര്ത്താക്കളുമായി സംസാരിച്ച് പിന്തുണ അറിയിച്ചത്. ടിക്ടോക്കിലൂടെ പരിചയപ്പെട്ട് സ്നേഹം നടിച്ച് വിവാഹം കഴിച്ചുകൊള്ളാമെന്നു പറഞ്ഞ് പ്രലോഭിപ്പിച്ചാണ് യുവതിയെ വശംവദയാക്കിയത്. പെണ്കുട്ടിയുടെ പിതാവിന്റെ പരാതിയെത്തുടര്ന്ന് യുവാവിനെ കഴിഞ്ഞ ദിവസം പുളിങ്കുന്ന് പോലീസ് അറസ്റ്റ് ചെയ്തിരുന്നു. ലൗ ജിഹാദും നാര്ക്കോട്ടിക് ജിഹാദും കേരളത്തിലെ സമാധാന അന്തരീക്ഷം തകര്ക്കുന്ന തരത്തിലേക്ക് കാര്യങ്ങള് എത്തിയിട്ടും പോലീസിന്റെ ഭാഗത്തുനിന്നും കടുത്ത അനാസ്ഥയാണ് ഈ കാര്യത്തിലുണ്ടായതെന്നതിന് തെളിവാണ് അന്വേഷണ ഉദ്യോഗസ്ഥനായിരുന്ന സി.ഐ പ്രകാശനെ മാറ്റി അന്വേഷണ ചുമതല സി.ഐ നിസാമിനെ ഏല്പ്പിച്ചത്. ഇതിലൂടെ അന്വേഷണം അട്ടിമറിക്കാനുളള ശ്രമമാണ് നടക്കുന്നതെന്ന് ബി.ഡി.ജെ.എസ് ആരോപിച്ചു. പീഡനത്തിനുശേഷം പ്രതി പെണ്കുട്ടിയെക്കൊണ്ട് തട്ടമിടീപ്പിച്ച് വീഡിയോചെയ്തിട്ടുണ്ട്. കുട്ടിയുടെ ഫോട്ടോ കൈവശപ്പെടുത്തിയശേഷം മോര്ഫ് ചെയ്ത് ഫേക്ക് ഐഡിയയിലൂടെ നവമാധ്യമങ്ങളില് പ്രചരിപ്പിക്കാനുള്ള ശ്രമവും പ്രതിയില്നിന്നും ഉണ്ടായതായാണ് ഇരയുടെ ബന്ധുക്കള് പറയുന്നത്. ഒരു സ്ത്രീയും ഏതാനും പുരുഷന്മാരും അടങ്ങുന്ന സംഘം വ്യാജ പേരുകളില് പ്രതിയുടെ അറസ്റ്റിനു തൊട്ടു മുമ്ബുവരെ പെണ്കുട്ടിയെ നിരന്തരം ഫോണില് വിളിച്ചിരുന്നെന്ന് കുട്ടിയുടെ അച്ഛന് പറയുന്നു. ഇവരില്നിന്നുളള ഭീഷണിയെത്തുടര്ന്ന് മനോനില തകര്ന്ന കുട്ടി പൂര്വ സ്ഥിതിയിലെത്തിയിട്ടില്ല. ഹരിപ്പാട് മജിസ്ട്രേട്ടിനു മുമ്ബാകെ നല്കിയ രഹസ്യമൊഴിയില് കാര്യങ്ങള് വ്യക്തമായി പറഞ്ഞിട്ടുണ്ട്. ഗുരുതരമായ ഈ വിഷയത്തെ സര്ക്കാര് ഗൗരവമായെടുത്ത് കൂട്ടുപ്രതികളെ അടക്കം അറസ്റ്റ് ചെയ്ത് ശിക്ഷിക്കണമെന്ന് ബി.ഡി.ജെ.എസ്. ആവശ്യപ്പെട്ടു. ബി.ഡി.ജെ.എസ്. സംസ്ഥാന പ്രസിഡന്റ്് തുഷാര് വെളളാപ്പളളിയുടെ നിര്ദേശത്തെ തുടര്ന്നാണ് തമ്ബി മേട്ടുതറയുടെ നേതൃത്വത്തില് ബി.ഡി.ജെ.എസ്. സംഘം എത്തിയത്. എസ്.എന്.ഡി.പി. ശാഖാ സെക്രട്ടറി സുനില് കുമാറും സംഘത്തോടൊപ്പമുണ്ടായിരുന്നു.